**Ministru kabineta noteikumu “Ieroču un munīcijas aprites kvalifikācijas pārbaudījuma saturs un norises kārtība un valsts nodevas apmērs un maksāšanas kārtība” projekta  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts ”Noteikumi par ieroču un munīcijas aprites kvalifikācijas pārbaudījuma saturu un norises kārtību un valsts nodevas apmēru un maksāšanas kārtību” (turpmāk – projekts) izstrādāts, lai izpildītu Ministru kabinetam paredzēto pilnvarojumu un noteiktu kvalifikācijas pārbaudījuma saturu un norises kārtību, kā arī valsts nodevas par kvalifikācijas pārbaudījuma kārtošanu un kvalifikācijas pārbaudījuma apliecības dublikāta izsniegšanu apmēru un maksāšanas kārtību.  Paredzēts, ka projekta 18., 19. un 20. punkts – 2021. gada 1. janvārī. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ieroču aprites likuma 28.panta pirmā un trešā daļa, kas paredz, ka Ministru kabinets noteic:  1) kvalifikācijas pārbaudījuma saturu un norises kārtību,  2) valsts nodevas par kvalifikācijas pārbaudījuma kārtošanu, kā arī par kvalifikācijas pārbaudījuma apliecības dublikāta izsniegšanu apmēru un maksāšanas kārtību. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz kvalifikācijas pārbaudījuma pieņemšanas kārtību un tā nokārtošanai nepieciešamo zināšanu un prasmju apjomu, kā arī kārtību un apmēru, kādā maksājama valsts nodeva par kvalifikācijas pārbaudījuma kārtošanu, atkārtota kvalifikācijas pārbaudījuma kārtošanu un kvalifikācijas pārbaudījuma apliecības dublikāta izsniegšanu nosaka Ministru kabineta 2012. gada 24. janvāra noteikumi Nr. 80 “Noteikumi par ieroču un munīcijas aprites un prasmju rīkoties ar ieroci kvalifikācijas pārbaudījuma pieņemšanas kārtību un valsts nodevas maksāšanas kārtību un apmēru”.  Ieroču aprites likuma 28. panta pirmā daļa paredz deleģējumu Ministru kabinetam noteikt kvalifikācijas pārbaudījuma saturu un norises kārtību, savukārt 28. panta trešā daļa – deleģējumu Ministru kabinetam noteikt valsts nodevas par kvalifikācijas pārbaudījuma kārtošanu un kvalifikācijas pārbaudījuma apliecības dublikāta izsniegšanu apmēru un maksāšanas kārtību.  Ņemot vērā minēto un Ieroču aprites likuma Pārejas noteikumu 2.punktā noteikto (Ministru kabinets līdz 2019. gada 31. decembrim izdod šā likuma [28. panta](https://likumi.lv/ta/id/305818#p28) pirmajā un trešajā daļā minētos noteikumus), atbilstoši Ministru kabinetam dotajam deleģējumam ir izstrādāts attiecīgais projekts.  Projekts paredz, lai kārtotu kvalifikācijas pārbaudījumu, personai būs jāiesniedz Valsts policijā rakstveida pieteikums pārbaudījuma kārtošanai un līdz noteiktajai kvalifikācijas pārbaudījuma kārtošanas dienai jāsamaksā valsts nodeva par pārbaudījuma kārtošanu.  Lai kārtotu kvalifikācijas pārbaudījumu, persona iesniedz Valsts policijā pieteikumu pārbaudījuma kārtošanai. Persona pieteikumu var iesniegt elektroniski vai nosūtīt pa pastu, vai personīgi. Vēršam uzmanību, ka “Oficiālās elektroniskās adreses likuma” 12. pants nosaka Oficiālās elektroniskās adreses izmantošanas prioritāti un elektronisko saziņu. Ņemot šo vērā, oficiāla elektroniskā adresi ir prioritārs kanāls elektroniskai saziņai.  Atbilstoši projektā paredzētajam, Valsts policija pēc personas pieteikuma saņemšanas noteiks kvalifikācijas pārbaudījuma kārtošanas laiku un atbilstoši pieteikumā norādītajam turpmākās saziņas veidam informēs par to attiecīgo personu.  Projekts paredz, ka persona, kura Valsts policijas noteiktajā pārbaudījuma kārtošanas laikā uz pārbaudījumu ierasties nevarēs, varēs lūgt noteikt citu pārbaudījuma kārtošanas laiku. Šādā gadījumā valsts nodeva par kvalifikācijas pārbaudījuma kārtošanu atkārtoti nebūs jāmaksā. Citu pārbaudījuma kārtošanas laiku, atkārtoti nemaksājot valsts nodevu par kvalifikācijas pārbaudījuma kārtošanu, persona varēs lūgt noteikt tikai vienu reizi.  Ja persona Valsts policijas noteiktajā pārbaudījuma kārtošanas laikā uz pārbaudījumu neieradīsies un līdz pārbaudījuma norises dienai nebūs lūgusi noteikt citu pārbaudījuma kārtošanas laiku, projekts paredz, ka šādā gadījumā, atkārtoti iesniedzot pieteikumu pārbaudījuma kārtošanai, atkārtoti būs jāmaksā valsts nodeva par kvalifikācijas pārbaudījuma kārtošanu.  Tāpat kā pašlaik, arī turpmāk kvalifikācijas pārbaudījums būs jākārto valsts valodā.  Projekts paredz atteikties no kvalifikācijas pārbaudījuma kārtošanas mutvārdos, paredzot, ka kvalifikācijas pārbaudījumu kārto datorizēti, atbildot uz testa jautājumiem. Projektā paredzēts, ka kvalifikācijas pārbaudījumā persona secīgi atbild uz 40 jautājumiem, izvēloties atbildi no piedāvātajiem atbilžu variantiem. Atbilžu sniegšanai atvēlētais laiks ir 40 minūtes, ko fiksē dators.  Ieroču aprites likums vairs neparedz nepieciešamību kārtot kvalifikācijas pārbaudījumu pēc medību šaujamieroča glabāšanas atļaujas anulēšanas par ieroča vai munīcijas iegādāšanās, reģistrēšanas, glabāšanas, nēsāšanas, pārvadāšanas vai realizēšanas noteikumu pārkāpumiem. Līdztekus tam ir izvērtēts pārbaudījuma saturs, samazinot to jautājumu loku, kas ietverti pārbaudījuma saturā. Kvalifikācijas pārbaudījuma saturā ietverti tikai tie jautājumi, kas attiecināmi uz visiem ieroču īpašniekiem neatkarīgi no ieroču lietojuma veida.  Kvalifikācijas pārbaudījums ietver jautājumus par šādām tēmām:  1. ieroču un munīcijas klasifikācija;  2. ieroču, munīcijas un to sastāvdaļu aprites aizliegumi;  3. ieroču atļaujas;  4. šaujamieroču un lielas enerģijas pneimatisko ieroču, to būtisko sastāvdaļu un munīcijas aprites nosacījumi fiziskajām personām;  5. šaujamieroču un lielas enerģijas pneimatisko ieroču, šaujamieroču maināmo būtisko sastāvdaļu un munīcijas ievešana Latvijā, izvešana no Latvijas, kā arī iegāde un realizēšana Eiropas Savienības dalībvalstīs, Eiropas Ekonomikas zonas valstīs un trešās valstīs;  6. šaujamieroču izmantošanas un pielietošanas nosacījumi un kārtība;  7. šaujamieroču, munīcijas un to sastāvdaļu aprites kontrole;  8. šaujamieroča un lielas enerģijas pneimatiskā ieroča uzbūve, darbības principi, galvenās sastāvdaļas un mehānismi, kā arī iespējamās kļūmes šaujot;  9. atbildība par ieroču un munīcijas aprites noteikumu pārkāpšanu un atbildību izslēdzošie apstākļi;  10. drošības prasības, rīkojoties ar ieroci.  Projekts paredz, ka kvalifikācijas pārbaudījuma norisi protokolē un protokolu paraksta Valsts policijas pārstāvis.  Projekts paredz, ka kvalifikācijas pārbaudījumu persona kārto patstāvīgi bez citu personu vai palīgmateriālu palīdzības. Personai nav atļaut izmantot normatīvos aktus, mācību grāmatas, pierakstus, citus mācību līdzekļus, elektroniskās ierīces, elektronisko sakaru līdzekļus un citus palīglīdzekļus, kā arī sarunāties ar citām personām, kuras kārto kvalifikācijas pārbaudījumu. Tādējādi, lai fiksētu minēto nosacījumu neievērošanu, kā arī nolūkā novērst iespējamās konfliktsituācijas un korupcijas riskus, projekts paredz, ka telpā, kurā notiek kvalifikācijas pārbaudījums, veic videonovērošanu.  Ņemot vērā, ka kvalifikācijas pārbaudījumu organizē Valsts policija un personas to kārto Valsts policijas telpās, videonovērošanu veic saskaņā ar Ministru kabineta 2017.gada 21.marta noteikumiem Nr.153 “Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi”. Saskaņā ar Ministru kabineta 2017.gada 21.marta noteikumiem Nr.153 “Kārtība, kādā policija veic novērošanu, izmantojot tehniskos līdzekļus, kā arī šādas novērošanas rezultātā iegūto datu apstrādi” 10.punktu novērošanā iegūtos datus policijas iestāde glabā trīs mēnešus.  Projekts paredz, ka Valsts policijas pārstāvim ir tiesības pārtraukt kvalifikācijas pārbaudījuma kārtošanu un atzīt to par nenokārtotu, ja persona kvalifikācijas pārbaudījuma laikā neievēro projekta 16.punktā noteikto, par ko Valsts policijas pārstāvis izdara atzīmi protokolā.  Atbilstoši projektā paredzētajam, kvalifikācijas pārbaudījums ir nokārtots, ja, kārtojot pārbaudījumu, persona ir pieļāvusi ne vairāk par četrām nepareizām atbildēm vai neatbildētiem jautājumiem.  Pārbaudījuma rezultāts (nokārtots vai nav nokārtots) tiek parādīts datora monitorā, kuru izmantoja persona, atbildot uz testa jautājumiem, uzreiz pēc pārbaudījuma izpildes vai tam atvēlētā laika beigām. Pašlaik personai, kura ir nokārtojusi kvalifikācijas pārbaudījumu, Valsts policija izsniedz apliecību par kvalifikācijas pārbaudījuma nokārtošanu un ziņas par kvalifikācijas pārbaudījumu nokārtojušo personu reģistrē Licenču un sertifikātu reģistrā.  Ar projektu paredzēts mainīt pastāvošajā tiesiskajā regulējumā noteikto kārtību, turpmāk neizsniedzot personai apliecību par kvalifikācijas pārbaudījuma nokārtošanu. Tādējādi arī turpmāk ziņas par personām, kuras nokārtojušas kvalifikācijas pārbaudījumu, Valsts policija reģistrēs Licenču un sertifikātu reģistrā, bet personai apliecību par kvalifikācijas pārbaudījuma nokārtošanu neizsniegs. Projekts paredz, ka ziņas par kvalifikācijas pārbaudījumu nokārtojušo personu Licenču un sertifikātu reģistrā tiks reģistrētas trīs darbadienu laikā pēc kvalifikācijas pārbaudījuma kārtošanas dienas. Vienlaikus personām, kuras kvalifikācijas pārbaudījumu kārtojušas un apliecību par tā nokārtošanu saņēmušas līdz projekta spēkā stāšanās dienai, tiks saglabāta iespēja nepieciešamības gadījumā, pirms tam samaksājot valsts nodevu, saņemt kvalifikācijas pārbaudījuma apliecības dublikātu.  Projekts paredz, ka persona, kura nav nokārtojusi kvalifikācijas pārbaudījumu, to var kārtot atkārtoti, turklāt vairākas reizes, ikreiz iesniedzot pieteikumu pārbaudījuma kārtošanai un samaksājot valsts nodevu par kvalifikācijas pārbaudījuma kārtošanu.  Pašreiz par kvalifikācijas pārbaudījuma kārtošanu maksājama valsts nodeva 65,46 *euro* apmērā, bet par atkārtota kvalifikācijas pārbaudījuma kārtošanu – 53,30 *euro* apmērā.  Ar projektu paredzēts noteikt valsts nodevu par kvalifikācijas pārbaudījuma kārtošanu 65,00 *euro* apmērā, neatkarīgi no tā, vai persona kvalifikācijas pārbaudījumu kārtos pirmoreiz vai atkārtoti.  Savukārt valsts nodevas apmēru par kvalifikācijas pārbaudījuma apliecības dublikāta izsniegšanu paredzēts noteikt 15 *euro* apmērā.  Modernizējot kvalifikācijas pārbaudījuma norises kārtību, pārejot no kvalifikācijas pārbaudījuma kārtošanas mutvārdos uz kvalifikācijas pārbaudījuma kārtošanu datorizēti, būs nepieciešams laiks datorizētā testa jautājumu izstrādei un sistēmas testēšanai. Tādējādi projektā paredzēts, ka noteikumu normas, kas attiecas uz kvalifikācijas pārbaudījuma kārtošanu datorizēti, proti, projekta 18., 19. un 20. punkts stājas spēkā 2021.gada 1.janvārī.  Līdz minēto normu spēkā stāšanās dienai kvalifikācijas pārbaudījumu, tāpat kā pašreiz, personas kārtos valsts valodā mutvārdos un lēmumu par kvalifikācijas pārbaudījuma rezultātu pieņems Valsts policijas izveidota kvalifikācijas pārbaudījuma komisija ar vienkāršu balsu vairākumu. Ja balsu skaits būs vienāds, izšķirošā būs komisijas priekšsēdētāja balss.  Atbilstoši projektā paredzētajam personām, kurām apliecība par kvalifikācijas pārbaudījuma nokārtošanu izsniegta līdz šo noteikumu spēkā stāšanās dienai kvalifikācijas pārbaudījumu atkārtoti nebūs jākārto.  Valsts policijas sniedzamo pakalpojumu nosaukumi:1) ieroču un munīcijas aprites kvalifikācijas pārbaudījums 2) ieroču un munīcijas aprites kvalifikācijas pārbaudījuma apliecības dublikāta izsniegšana. Pēc Ministru kabineta noteikumu projekta “Ieroču un munīcijas aprites kvalifikācijas pārbaudījuma saturs un norises kārtība un valsts nodevas apmērs un maksāšanas kārtība” (VSS-1132) spēkā stāšanās saskaņā ar Ministru kabineta 2017. gada 4. jūlija noteikumu Nr. 399 “Valsts pārvaldes pakalpojumu uzskaites, kvalitātes kontroles un sniegšanas kārtība” 4.3. apakšpunktu, Valsts policija nodrošinās minēto pakalpojumu aprakstīšanu valsts pārvaldes pakalpojumu portālā Latvija.lv. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts policija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attieksies uz fiziskajām personām, kuras vēlas pirmreizēji iegādāties šaujamieroci (izņemot medību šaujamieroci) vai lielas enerģijas pneimatisko ieroci, kā arī fiziskajām personām, kurām ieroča (izņemot medību šaujamieroča) glabāšanas vai nēsāšanas atļauja anulēta par ieroča vai munīcijas iegādāšanās, reģistrēšanas, glabāšanas, nēsāšanas, pārvadāšanas vai realizēšanas noteikumu pārkāpumiem. |
| 2. | Tiesiskā regulējuma ietekme uz tautsaimniecību un administratīvo slogu | Administratīvās izmaksas, ko rada informācijas sniegšanas un uzglabāšanas pienākumi, nemainīsies, tādējādi tās neradīs ietekmi uz administratīvo slogu (administratīvais slogs nepalielināsies).  Atbilstoši projektā paredzētajam, valsts nodeva par kvalifikācijas pārbaudījuma kārtošanu tiks noteikta 65,00 *euro* apmērā, neatkarīgi no tā, vai persona kvalifikācijas pārbaudījumu kārtos pirmoreiz vai atkārtoti.  Nosakot valsts nodevu par kvalifikācijas pārbaudījuma kārtošanu 65,00 *euro* apmērā, neatkarīgi no tā, vai persona kvalifikācijas pārbaudījumu kārtos pirmoreiz vai atkārtoti, personas, kuras vēlēsies kārtot kvalifikācijas pārbaudījumu, būs motivētas kvalitatīvi apgūt nepieciešamās zināšanas, kas nepieciešamas, lai nokārtotu pārbaudījumu un pārbaudījumam pieteikties tikai tad, kad iegūtas atbilstošas zināšanas.  Pēc Valsts policijas rīcībā esošās informācijas 2017. gadā kvalifikācijas pārbaudījumu kārtoja 298 personas, bet atkārtoti pārbaudījumu kārtoja 30 personas. 2018. gadā kvalifikācijas pārbaudījumu kārtoja 131 personas, bet atkārtoti pārbaudījumu kārtoja 56 personas. 2019.gadā pirmajā pusgadā pārbaudījumu nokārtoja 142 personas. |
| 3. | Administratīvo izmaksu monetārs novērtējums | 2020.gadā un turpmāk plānots reģistrēt 300 kvalifikācijas pārbaudījumus.  Projekts paredz, ka personai jāiesniedz Valsts policijā pieteikums pārbaudījuma kārtošanai personīgi, nosūtot pa pastu vai elektroniski. Iesnieguma aizpildīšana vidēji prasa 15 minūtes. Elektroniski tiks nosūtīti 150 pieteikumi, kā arī Valsts policija elektroniski atbildēs 150 gadījumos.  Aprēķinos tiek izmantota vidējā darba alga – 5,51 *euro* stundā (Centrālās statistikas pārvaldes dati 2017.gadā mēneša vidējā darba samaksa: 926 *euro*, 168 stundas/mēnesī).  **Administratīvās izmaksas personai:**   1. **Iesnieguma sastādīšana**   Valsts policijas pieņēmumi: persona iesniegumu sastāda tam vidēji patērējot 15 minūtes (0,25 st.). Papildus nepieciešamie izdevumi papīram sastāda 0,07 *euro* par lapu.  C1 = (5,51 x 0,25) x (300 x 1) + (150 x 0,07)\* = 423,75 *euro*  \* papīra izmaksas   1. **Iesnieguma iesniegšana (personīgi)**   Valsts policijai nav pieejama informācija par to, kā persona nokļūst Valsts policijas struktūrvienībā, tāpēc tiek pieņemts, ka persona nokļūšanai uz Valsts policiju izmanto sabiedrisko transportu, ceļā vidēji pavadot 2 stundas. Paredzamās sabiedriskā transporta izmaksas sastāda 4,00 *euro* (sabiedriskā transporta biļete turp un atpakaļ).  C2 = ( 5,51 x 2) x (150 x 1) + (150 x 4,00)\* = 2 253,00 *euro*  \* transporta izdevumi  **Kopējās administratīvās izmaksas personai:**  **Ckomersantam = 423,75 + 2 253,00 = 2 677 *euro***  Informatīvi:  **Administratīvās izmaksas Valsts policijai:**  Aprēķinos izmantota vidējā darba alga - 5,13 *euro*, pasta sūtījumu vidējā cena – 1,49 *euro.*  **Lēmuma paziņošana komersantam**  Valsts policijas pieņēmums: nodarbinātais, informējot personu, vidēji patērēs 10 minūtes (0,17 st.) (lēmumu personai paziņo Paziņošanas likumā noteiktajā kārtībā, pieņemot, ka 150 gadījumos no 300 tas būs pasta sūtījums).  C1 = (5,13 x 0,17) x (300 x 1) + 1,49 x (150 x 1) = 485,13 *euro*  **Kopējās izmaksas Valsts policijai**, lai nodrošinātu kvalifikācijas pārbaudījumu pieteikumu izskatīšanu:  **CVP = 485 *euro***  **Administratīvās izmaksas PAVISAM:**  **Ckopā = Ckomersantam + CVP = 2 677 + 485 = 3 162 *euro*** |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021.  gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.  gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 107 991 | 0 | 107 991 | 0 | 107 991 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 107 991 | 0 | 107 991 | 0 | 107 991 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 69 750 | 0 | 69 750 | 0 | 69 750 | 0 | 0 |
| 2.1. valsts pamatbudžets | 69 750 | 0 | 69 750 | 0 | 69 750 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 38 241 | 0 | 38 241 | 0 | 38 241 | 0 | 0 |
| 3.1. valsts pamatbudžets | 38 241 | 0 | 38 241 | 0 | 38 241 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar likumu “Par valsts budžetu 2020.gadam” un likumu “Par vidēja termiņa budžeta ietvaru 2020., 2021. un 2022.gadam” valsts budžeta ieņēmumi no nodevas par kvalifikācijas pārbaudījumu kārtošanu un sertifikātu izsniegšanu apsardzes, ieroču un munīcijas aprites kārtības, pirotehnikas, spridzināšanas un detektīvdarbības jomā plānoti 107 991 *euro* apmērā (ieņēmumu klasifikācijas kods 9.2.2.0.).  Ņemot vērā iepriekšējo gadu statistiku netiek plānoti papildus valsts budžeta ieņēmumi no nodevas par kvalifikācijas pārbaudījumu kārtošanu un kvalifikācijas pārbaudījuma apliecību dublikātu izsniegšanas (ieņēmumu klasifikācijas kods 9.2.2.0.).  Detalizētais aprēķins pievienots Pielikumā. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta saskaņā ar Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā”, sagatavojot un publicējot paziņojumu par līdzdalības procesu. |
| 2. | Sabiedrības līdzdalība projekta izstrādē | Lai nodrošinātu efektīvu, atklātu, ietverošu, savlaicīgu un atbildīgu sabiedrības līdzdalību un sabiedrības pārstāvjiem nodrošinātu iespēju piedalīties sabiedriskajā apspriedē, iesaistīties publiskajā apspriešanā, kā arī rakstiski sniegt viedokli par Ministru kabineta projektu tā izstrādes stadijā, projekts 2019.gada 21.oktobrī ievietots Iekšlietu ministrijas mājas lapā sadaļā „Sabiedrības līdzdalība” apakšsadaļā ”Diskusiju dokumenti”, tīmekļvietnes adrese: http://www.iem.gov.lv/lat/sadarbiba\_ar\_nvo/diskusiju\_dokumenti/?doc=42269  Iekšlietu ministrija, izpildot Ministru kabineta 2009.gada 25.augusta noteikumu Nr.970 ”Sabiedrības līdzdalības kārtība attīstības plānošanas procesā” 14.punktu, projektu 2019.gada 21.oktobrī nosūtīja Valsts kancelejai https://www.mk.gov.lv/content/ministru-kabineta-diskusiju-dokumenti. |
| 3. | Sabiedrības līdzdalības rezultāti | Projekta izstrādes laikā priekšlikumi netika saņemti. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts policija, Iekšlietu ministrijas Informācijas Centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmē projekta izstrādē iesaistīto institūciju funkcijas un uzdevumus; papildu cilvēkresursi nav nepieciešami.  Jaunu institūciju izveide, esošo institūciju likvidācija vai reorganizācija nav paredzēta. |
| 3. | Cita informācija | Nav |

Iekšlietu ministrs Sandis Ģirģens

Vīza:

valsts sekretārs Dimitrijs Trofimovs

A.Melkers, 67208232

andris.melkers@vp.gov.lv